-यौ मंत्री जी । अहाँ सब सिक्काक चलन घटेने जा रहल छी । से किए ?
 - कने फरिछाउ । हम तँ दसटकहीकेँ सिक्का बना देलियै । तखन . . ।
 - जेना दस पैसासँ लऽ कऽ पचास पैसा धरि नै चलैत अछि । एकर मने की ?
 -एकर मने बुझू जे भारत अमीर भऽ गेलै । एकरा भरीगड़ नोटक जरूरति छै, चिल्लरक नै ।
 -से अहाँ कोना कहै छी । एखनो आधा आवादी भुखले रहैत अछि । अहीं सभक तँ आँकरा छल ई ।
 - धुर बुड़बक । ई तँ गलत आँकरा अछि । भुखल तँ इहोसँ बेसी अछि ।
 - तखन अहीं कहै छीयै जे भारत अमीर अछि ?
 -नै बुझलियै । एकर जनता गरीब छै मुदा एकर प्रतिनीधि सब अमीर छै । आन देशक प्रतिनीधि जखन एतऽ आबै छै तँ एतुका प्रतिनीधिसँ भेंट करै छै, जनतासँ नै । तेँ ओ सब आब एकरा विकासशील आ अमीर कहै छै । ओना असलमे एकर उनटा छै । 